[{"text_idx": "#000002", "text": "Dyddiau cynnarAddysgY LlenorY GweinidogYr EmynyddDyn CyhoeddusAtgofion"}, {"text_idx": "#000005", "text": "Adroddir stori am un o flaenoriaid Capel Llwyn-yr-hwrdd, Tegryn, yng ngogledd Sir Benfro, yn codi ar ei draed i ddatgan ei bod yn hen bryd dechrau\u2019r oedfa er nad oedd y pregethwr gwadd wedi cyrraedd. Gyda hynny cododd bachgen ifanc, oedd yn eistedd yn ei ymyl, ar ei draed a\u2019i gwneud yn hysbys mai ef oedd y cennad y bore hwnnw."}, {"text_idx": "#000009", "text": "Erbyn hynny roedd y teulu wedi symud i dyddyn Penlanchwilor \u2013 pedwerydd cartref Elfed ers ei eni yn Y Gangell \u2013 a\u2019r nythaid o blant yn dal i gynyddu. Bu\u2019r teulu\u2019n byw am gyfnod yng Nghlun-bach Isaf ac yna ym Mhant-y-waun lle cadwai Anna Lewis siop."}, {"text_idx": "#000010", "text": "Gadawyd ei dad, James Lewis, yn amddifad pan oedd yn saith oed a bu rhaid iddo ymorol dros ei hun fel gwas bach ar fferm un o\u2019i berthnasau ym Mhen-y-graig. Roedd gan ei dad-cu, David Lewis, enw o fod yn dduwiol ac yn hoff o lyfrau. Pe bai wedi cael ei ffordd byddai wedi mynd i\u2019r weinidogaeth."}, {"text_idx": "#000011", "text": "Roedd ei fam, Anna, yn un o ddeg o blant a\u2019i thad hithau, John Davies, yn deiliwr, ac yn arweinydd y ga\u0302n yn ei gapel. Etifeddodd Elfed ei ddoniau o\u2019r ddwy ochr i\u2019r teulu. Fel ei dad-cu o deiliwr roedd Elfed yn fyr ei olwg ac yn gwisgo sbectol ers pan oedd yn ifanc."}, {"text_idx": "#000012", "text": "Dewch I weld y Gangell"}]